Nokkuð harður árekstur tveggja bíla varð seint í gærkvöldi á Kalmansbraut á Akranesi á móts við Skagaver . Bílarnir voru báðir í sömu akstursstefnu þegar óhappið varð . Sá fremri var að beygja til vinstri inn á bílastæðið við Skagaver þegar sá síðari fer framúr á talsverðri ferð og rákust bílarnir við það saman . Við höggið hendist sá sem var að fara framúr upp á gangstétt , milli tveggja ljósastaura og tekur um leið með sér tvö aspartré . Ökumennirnir voru báðir færðir til skoðunar á Sjúkrahúsið á Akranesi . Að sögn lögreglu var ekki talið að þeir hefðu slasast alvarlega en kenndu eymsla . Bílarnir voru báðir óökuhæfir og mjög illa farnir eftir áreksturinn .